**ZMLUVNÉ DOJEDNANIA**

**k poistnej zmluve číslo**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **3** | **6** | **5** | **9** |  |  |  |  |  |  |

## PRE POISTENIE ZODPOVEDNOSTI ZA ŠKODU SPÔSOBENÚ PRI VYKONÁVANÍ VNÚTROŠTÁTNEJ PREPRAVY TOVARU

**Článok 1**

**Predmet a rozsah poistenia**

1. Odchýlne od čl. 3 ods. 1 písm. b) VPP 113-2 sa dojednáva, že poistenie sa vzťahuje na zodpovednosť vnútroštátneho cestného dopravcu za škodu vzniknutú na zásielke počas prepravy vykonávanej pre iného za odplatu, za ktorú poistený zodpovedá v zmysle prepravných zmlúv uzavretých podľa Občianskeho zákonníka, Obchodného zákonníka a prepravného poriadku (ďalej len „príslušné právne predpisy), pri prepravách, ktoré poistený vykonáva cestnými vozidlami uvedenými v poistnej zmluve a ku ktorej došlo v čase trvania poistenia v dôsledku náhodnej udalosti na území Slovenskej republiky.
2. Poisťovňa nahradí aj:
3. nevyhnutné preukázané náklady na odvrátenie hroziacej škody a zachraňovacie náklady vynaložené na zabezpečenie zníženia škody na prepravovanej zásielke, alebo na to, aby sa škoda nezväčšila. Nahradia sa účelne vynaložené a preukázané náklady do výšky 10 % z hodnoty prepravovanej zásielky,
4. nevyhnutné náklady na zistenie rozsahu poškodenia zásielky, avšak len po predchádzajúcom súhlase poisťovne.
5. Poistenie sa týka udalostí, pri ktorých nastane škoda na území Slovenskej republiky.

**Článok 2**

**Výluky z poistenia**

Okrem výluk uvedených v čl. 9 VPP 100-3, v čl. 3 VPP 113-2 sa poistenie nevzťahuje ani na zodpovednosť za škodu:

1. na cudzích dopravovaných veciach, ktoré nie sú uvedené v prepravnej zmluve,
2. ktorá vznikla z tej príčiny, že poistený nedodržal podmienky dohodnuté v objednávke prepravy (zmluvná zodpovednosť), napr. presne dojednanú trasu. Za nedodržanie podmienok dohodnutých v objednávke prepravy sa považuje aj to, nepoužíva vozidlo v čase, kedy mal s vozidlom už začať prepravu alebo ju vykonávať (napr. zaparkuje vozidlo na dobu dlhšiu ako je nevyhnutne potrebné pred svojím domom, alebo zaparkuje na nestráženom parkovisku),
3. spôsobenú na živých zvieratách pri ich preprave,
4. spôsobenú na ojazdených a havarovaných motorových vozidlách pri preprave,
5. vyplývajúcu z prekročenia dodacích lehôt v poistení zodpovednosti cestného dopravcu pri vykonávaní vnútroštátnej prepravy tovaru,
6. spôsobenú lúpežou,
7. spôsobenú nedodaním tovaru oprávnenému príjemcovi zásielky,
8. spôsobenú stratou alebo poškodením peňazí, cenín, cenných papierov, listín, spisov ako aj drahých kovov, klenotov, drahokamov, umeleckých predmetov a iných cenností,
9. škodu vzniknutú porušením právnej povinnosti poisteným v čase pred začiatkom doby trvania poistenia z tejto zmluvy,
10. vzniknutú pri prevádzke kancelárie dopravcu (všeobecná zodpovednosť),
11. ak evidenčné číslo vozidla (ďalej len „EČV“) ťahača, resp. motorového vozidla (ďalej len „ťahač“) uvedeného v prepravnej zmluve nie je totožné s EČV ťahača uvedeného v poistnej zmluve,
12. pri vnútroštátnej doprave bezprostredne nadväzujúcej na dopravu do cudziny alebo z cudziny,
13. vzniknutú právnickej osobe, v ktorej má poistený, jemu blízka osoba alebo jeho zamestnanec väčšinovú majetkovú účasť alebo v ktorom má väčšinovú majetkovú účasť spoločník poisteného alebo osoba, ktorá vykonáva činnosť spoločne s poisteným na základe zmluvy o združení, alebo im blízke osoby,
14. pri preprave uskutočňovanej takým cestným motorovým vozidlom, od technickej kontroly ktorého uplynula doba dlhšia ako jeden rok a ktoré nie je presne špecifikované v poistnej zmluve,
15. spôsobenú poisteným alebo jeho zamestnancom, ktorý viedol motorové vozidlo po požití alkoholického nápoja alebo návykovej a psychotropnej látky, jedu alebo prekurzoru alebo lieku označeného varovným symbolom,
16. hrubou nedbanlivosťou. Pod pojmom hrubá nedbanlivosť sa rozumie:

i) neobvyklé, obzvlášť závažné porušenie obvyklej opatrnosti, starostlivosti, alebo povinností vyplývajúcich zo všeobecne záväzných právnych predpisov, kedy poistený vedel, alebo vedieť mal a mohol, že jeho konaním alebo opomenutím môže škoda vzniknúť, ale bez primeraných dôvodov sa spoliehal na to, že škoda nevznikne, prípadne bol s jej vznikom uzrozumený. Pod pojmom hrubá nedbanlivosť rozumieme tiež poverenie náležite nepoučenej alebo nespôsobilej osoby vykonávaním určenej činnosti alebo obsluhy vecí alebo zariadení poisteným,

ii) konanie alebo opomenutie konania, ktoré je porušením pravidiel cestnej premávky závažným spôsobom podľa § 137 ods. 2 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, okrem písm. c) uvedeného ustanovenia; v takomto prípade je poisťovňa oprávnená pristúpiť ku kráteniu poistného plnenia vo výške 50 % a viac, a to podľa závažnosti konania, ktorým došlo k porušeniu pravidiel cestnej premávky závažným spôsobom,

iii) tam, kde sa na účely tejto poistnej zmluvy používa pojem „poistený“, rozumie sa tým aj konanie alebo opomenutie konania jeho zástupcov, zamestnancov alebo iných osôb konajúcich na základe podnetu poistenej osoby.

**Článok 3**

**Povinnosti poisteného**

1. Okrem povinností uložených poistenému zákonom, VPP 100-3 a VPP 113-2, je ďalej poistený povinný:
2. pri prevzatí zásielky na prepravu preskúmať, či zásielka zodpovedá záznamu prepravcu v prepravnej listine, ak nemá dopravca možnosť preskúmať správnosť údajov v prepravnej listine o počte kusov a o ich značkách a číslach, o zjavnom stave zásielky a jej obalu, je povinný zapísať do prepravnej listiny výhrady a ich odôvodnenie a v prípade, že prepravná listina chýba, je dopravca povinný zapísať výhrady a ich odôvodnenie na osobitnú listinu, ktorú dá potvrdiť odosielateľovi. Ak prepravná listina chýba, je dopravca povinný aj v prípade, že nebude mať výhrady, spísať potvrdenie o odovzdaní a prevzatí tovaru s odosielateľom tovaru a to v rozsahu aký je obvyklý v prepravnej listine,
3. dbať, aby mal vodič potrebnú kvalifikáciu a spôsobilosť,
4. dbať, aby dopravný prostriedok bol v takom technickom stave, ako je to predpísané právnymi predpismi platnými na území Slovenskej republiky,
5. viesť záznam o prevádzke motorového vozidla,
6. urobiť všetky opatrenia, aby dopravný prostriedok a náklad bol za všetkých okolností náležite zabezpečený proti samovoľnému pohybu a požiaru,
7. zabezpečiť vozidlo s tovarom proti odcudzeniu počas celej prepravy, teda aj počas technickej závady na vozidle alebo dopravnej nehody,
8. dodržiavať všetky ustanovenia právnych predpisov, ktoré sa týkajú prepravy zásielok nebezpečného tovaru po cestách, vrátane prevencie a likvidácie prípadných havárií,
9. v dohodnutom čase pristaviť vozidlo takého druhu a vybavenia, ako bolo dohodnuté pri dojednaní prepravy,
10. prepraviť zásielku na to miesto určenia (na presnú adresu), ktoré je uvedené v prepravnej listine. Ak sa pred vykládkou zásielky vyskytnú akékoľvek nejasnosti s určením miesta na vykládku alebo sa od dopravcu požaduje vykonať vykládku na inom mieste ako je uvedené v prepravnej listine, je dopravca povinný ihneď sa spojiť s osobou oprávnenou disponovať so zásielkou a konať podľa jej pokynov potvrdených písomne,
11. predložiť poisťovni všetky doklady, ktoré si vyžiada v súvislosti s uzavretím alebo existenciou poistnej zmluvy alebo likvidácie poistnej udalosti.
12. V prípade vzniku škodovej udalosti je poistený povinný bezodkladne, ak tomu nebránia závažné okolnosti, nahlásiť vznik poistnej udalosti na Centrálny dispečing škôd (tel. 0850 111 566) alebo na ľubovoľnú organizačnú jednotku poisťovne a predložiť:
13. dôsledne vyplnené „Oznámenie o vzniku škody z poistenia zodpovednosti za škodu“ vrátane vyjadrenia, či svoju zodpovednosť uznáva a s uvedením dôvodov, pre ktoré ju uznáva alebo neuznáva,
14. zápis výpovede vodiča o okolnostiach vzniku škodovej udalosti a o rozsahu škody,
15. objednávku prepravy,
16. originál prepravnej listiny, resp. prepravnej zmluvy
17. tachografické kotúče,
18. fotodokumentáciu,
19. faktúru, kde je uvedená hodnota zásielky v mieste jej prevzatia na prepravu,
20. dodací list k faktúre, v ktorom je uvedená špecifikácia zásielky - množstvo, počet kusov,
21. doklad o zadržaní platby odosielateľa poistenému za prepravu zásielky,
22. súpis škôd na poškodených, odcudzených a zničených veciach,
23. nadobúdacie doklady od poškodených vecí,
24. iné doklady, ktoré si poisťovňa v tejto súvislosti vyžiada.
25. Ďalej je poistený povinný:
26. ak vznikne poistná udalosť, vykonať všetky nevyhnutné a účelné opatrenia na zmiernenie následkov tejto škody, alebo na to, aby sa vzniknutá škoda nezväčšila,
27. každú dopravnú nehodu a stratu zásielky nahlásiť najbližšiemu oddeleniu Policajného zboru SR a vyžiadať si správu polície,
28. ak sa zistí poškodenie alebo strata zásielky pri jej vykládke, žiadať na mieste spísanie zápisu o rozsahu škody (komerčný zápis), zápis potvrdiť spolu s príjemcom vlastnoručným podpisom,
29. ak sa o škode dozvie počas prepravy alebo po vykládke, spojiť sa bez meškania s poisťovňou, aby mohla zabezpečiť zistenie rozsahu poškodenia zásielky,
30. poskytnúť poisťovni pravdivé údaje a informácie o okolnostiach vzniku poistnej udalosti,
31. v konaní o náhrade škody, úhradu ktorej si bude nárokovať v poisťovni, postupovať v súlade s pokynmi poisťovne, najmä nesmie bez súhlasu poisťovne uznať svoju zodpovednosť za škodu na zásielke, rokovať o usporiadaní nárokov na náhradu, vyplatiť odškodné.
32. Ak poistený porušil alebo nedodržal povinnosti uvedené v tomto článku, má poisťovňa voči nemu právo na primeranú náhradu vyplateného poistného plnenia.

V      , dňa

............................................................ .......................................................

KOMUNÁLNA poisťovňa, a.s. podpis poistníka

Vienna Insurance Group

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |